**2-րդ կրթական հարթակ**

**5-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Առաջին ուսուցիչը» բանաստեղծությունը:

Աշակերտները պետք է կարողանան կարդալ դասանյութը և պատասխանել հետևյալ հարցերին

* + Ինչի՞ մասին է բանաստեղծությունը:
  + Դու հիշո՞ւմ ես քո առաջին ուսուցչին: Նկարագրիր նրան:
* Դու ին՞չ ես սովորել քո առաջին ուսուցչից:
* **Ուղղագրություն** – Բառաթելադրության միջոցով վերհիշել հետևյալ բառերի գրությունը՝ *ուսուցիչ, մեղմիկ, աշխարհ, իսկույն*
* **Բառագիտություն** – Ստուգել հետևյալ բառերի բացատրությունները
  + *մեղմիկ – թեթև, նուրբ*
  + *իսկույն – միանգամից*
  + *բարկանալ - ջղայնանալ*
* **Քերականություն** – ***«ե»*** տառի կիրառման կանոնները: Կարողանալ պատասխանել հետևյալ հարցերին․
* Ինչպե՞ս է հնչում **«ե»** տառը բառի սկզբում, բառի մեջ և բառի վերջում
* «ե»-ն հնչում է «յ+է» բառի սկզբում, «է» բառի մեջ և բառի վերջում:
* Օրինակ՝ երեխա, երկաթե, երեկ, երբեք
* Միայն «եմ», «ես», «ենք», «եք», «են» բառերում է, որ բառասկզբի «ե»-ն կարդացվում է «է»:
  + Օրինակ, խոսում եմ, խոսում ես և այլն:
* Կրկնել այբուբենի առաջին 20 տառերը՝ - ***Աա, Բբ, Գգ, Դդ, Եե, Զզ, Էէ, Ըը, Թթ, Ժժ, Իի, Լլ, Խխ, Ծծ, Կկ, Հհ, Ձձ, Ղղ, Ճճ, Մմ***
* **Կրկնել** հետևյալ բանջարեղենի անունները.

|  |  |
| --- | --- |
| պոմիդոր (լոլիկ)  վարունգ  պղպեղ  սմբուկ (բադրիջան)  գազար | բողկ  կաղամբ  սպանախ  լոբի  կարտոֆիլ |

* **Մշակույթ** **– Հայաստանի մայրաքաղաք-Երևան:** Կարողանալ պատասխանել հետևյալ հարցերին․
* Ո՞րն է Հայաստանի մայրաքաղաքը:
* Քանի՞ տարեկան է Երևանը:
* Ո՞ր լեռան դիմաց է սփռված Երևանը:
* Ի՞նչ շենքերով է հարուստ մեր քաղաքը:
* Ի՞նչ անունով է հայտնի Երևանը: Ինչո՞ւ:

***Նոր դաս։***

* **Գրականություն -** «Իմ հայրենիք» բանաստեղծությունը (էջ 51)
* **Բառագիտություն** – Թեմատիկ բառերի բացատրություններ
* **Ուղղագրություն** – *հայրենիք, երկինք, թեև, արժանի, որդի բառերի* ուղղագրություն*,* բառաթելադրություն
* **Քերականություն –** Մեծատառի կիրառման այլ կանոնները
* **Բանավոր խոսքի զարգացում** – Մրգերի հայերեն անվանումները։
* **Մշակույթ** – Սասունցի Դավթի կռիվը Մսրա Մելիքի դեմ

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Ինչի՞ մասին է բանաստեղծությունը:
* Փոքրիկը ինչո՞ւ է ուզում շուտ մեծանալ:
* Հիմա դու ինչպե՞ս կարող ես օգտակար լինել հայրենիքիդ:
* Բացատրել հետևյալ բառերը․
  + *արժանի – մի բանի համար արժանիք ունեցող, հարմար*
  + *թեև- չնայած որ*
  + *որդի – տղա*
* Աշակերտները ուսուցչի օգնությամբ կարդում են բանաստեղծությունը:

**Ուղղագրություն** – Սովորել*հայրենիք, երկինք, թեև, արժանի, որդի*  բառերի ուղղագրությունը

**Քերականություն – Մեծատառի կիրառման կանոնները**

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար**.

* Նախադասությունը սկսում են մեծատառով։ Օրինակ՝
  + ***Կ***ատուն նստած է անկյունում։
  + ***Կ***արմիր ծաղիկը ծաղկել է։
* Մարդկանց անուններն ու ազգանունները գրվում են մեծատառով։ Օրինակ՝
  + ***Կ***արո, ***Դ***ավիթ, ***Ա***րամյան, ***Ա***ննա
* Երկրների, քաղաքների և գյուղերի անունները սկսում ենք մեծատառով: Օրինակ`
  + ***Հ***այաստան, ***Ե***րևան, ***Օ***շական և այլն
* Կրկնել այբուբենի հետևյալ տառերը՝ ***Րր, Ցց, Փփ, Քք, Եւև, Օօ, Ֆֆ:***
* Կազմել 2-ական բառ նշված տառերով:
* **Բանավոր խոքի զարգացում - Հիշի՝ր** հետևյալ մրգերի անունները. (Ուսուցիչը նախապես աշակերտներին հարցնում է, թե ինչ մրգերի անուններ գիտեն): Աշակերտները լրացնում են և արտագրում հետևյալ մրգերի անունները իրենց տետրերում.

|  |  |
| --- | --- |
| խնձոր  տանձ  սալոր  խաղող  դեղձ | ծիրան  ելակ  նարինջ  բանան  ձմերուկ |

**Մշակույթ - Սասունցի Դավթի կռիվը Մսրա Մելիքի դեմ**

Մսրա Մելիքը սարի չափ մի հսկա էր։ Նա անթիվ-անհամար զորք ուներ։ Մի օր կանչում է իր զորապետերին ու ասում.

—Հավաքեք՛ իմ ամբողջ զորքը. Սասունցի Դավթի վրա կռիվ եմ գնում։

Ու զորքերն առած՝ գալիս է դեպի Հայաստան։

Զորքն այնքան շատ է լինում, որ գետերի ջուրը խմելով՝ ցամաքեցնում է։

Լուրը գալիս-հասնում է Դավթին։ Դավիթը վերցնում է Թուր Կեծակին, հեծնում է Քուռկիկ Ջալալուն ու գնում Մելիքի դեմ կռվի։

Մսրա Մելիքն ասում է.

—Լա՛վ, կռվենք, բայց առաջինը ե՛ս քեզ խփեմ։

—Համաձայն եմ,- ասում է Դավիթը։

Մելիքը երեք անգամ այնպես թափով է խփում Դավթին, որ երկրաշարժ է լինում, յոթ օր ու գիշեր փոշին երկինք է բարձրանում։ Բայց Դավիթը մնում է կանգնած։

Խփելու հերթը հասնում է Դավթին։ Մելիքը վախից մտնում է խոր հորի մեջ, հսկայական քարերով փակում հորի բերանը։ Դավիթը վերցնում է Թուր Կեծակին, հեծնում է Քուռկիկ Ջալալուն ու խփում։

—Կենդանի՜ եմ, մի անգա՛մ էլ խփի՜ր,- գոռում է Մելիքը հորի միջից։

Դավիթը զարմանում է, ասում.

—Մելիք՛, թա՛փ տուր քեզ։

Մելիքը թափ է տալիս իրեն. Մի կեսը մի կողմ է ընկնում, մյուս կեսը՝ մյուս կողմ։ Ու շունչը փչում է։ Դավիթը Մելիքի զորքին ասում է.

—Գնացե՛ք ձեր տները։

Դավթի ահից այլևս ոչ ոք չի հարձակվում մեր երկրի վրա։

**Հարցեր և առաջադրանքներ**

* Քո պատկերացմամբ՝ ինչպիսի՞ն էր Դավիթը։
* Նկարագրի՛ր Մսրա Մելիքին:
* Մսրա Մելիքին սպանելուց հետո Դավիթը նրա զորքը չի կոտորում։ Ինչու՞։
* Քո կարծիքով ինչու՞ Դավիթը համաձայնեց, որ առաջինը Մելիքը խփի։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել հերոսներին և պատասխանել դասավերջի հարցերին։
* Հասկանալ և հիշել մեծատառի կիրառման կանոնները և բերել օրինակներ:
* Վերհիշել Այբուբենը:
* Հիշել մրգերի անունները:
* Մասնակցել խմբային աշխատանքներին։